Máni er fæddur að Kirkjubæ í Hróarstungu í Norður-Múlasýslu . Foreldrar hans voru Anna Svenisdóttir ( 1894 - 1990 ) og Sigurjón Jónsson ( 1881 - 1965 ) prestur þar . Að afloknu skyldunámi í barnaskóla ( farskóla ) fæðingarsveitar hans hóf hann nám haustið 1964 í Gagnfræðaskóla Akureyrar og lauk gagnfræðaprófi vorið 1949 . Á þessum árum stundaði hann jafnframt píanónám hjá Margréti Eiríksdóttur við Tónlistarskóla Akureyar . Haustið 1949 innritaðist hann í píanónám í Tónlistarskólanum í Reykjavík hjá Árna Kristjánssyni . Ári síðar hóf hann nám í orgelleik hjá Páli Ísólfssyni og lauk burtfararpróf í orgelleik vorið 1955 ásamt prófi í tilskyldum aukanámsgreinum , þ.e. hljómfræði og tónlistarsögu . Þá hóf hann nám í Kennaraskóla Íslands haustið 1951 og lauk almennu kennaraprófi vorið 1954 . Haustið 1958 fór hann til Þýskalands til framhaldsnáms í orgelleik við „ Die staatliche Hochschule für Musik “ í Hamborg . Þar var hann við nám til marsloka 1962 , hjá Martin Gunther Förstemann . Veturinn 1955 - 1956 var hann skólastjóri Tónlistarskóla Karlakórsins Vísis á Siglufirði . Veturinn 1956 - 1957 var han píanókennari við Tónlistarskólann í Reykjavík . Þann vetur var hann einnig organisti kirkju Óháða söfnuðarins í Reykjavík . Þá kenndi hann orgelleik við Söngskóla þjóðkirkjunnar 1954 - 1957 . Árið 1963 réðst hann til starfa hjá Ríkisútvarpinu og vann til til nóvemberloka 1999 . Á þessum árum var hann oft aðstoðarorgelleikari við Dómkirkjuna í Reykjavík og orgelleikari Langholtskirkju . Sjá : Kennaratal á Íslandi 2. bindi bls. 7 .